Coba jelasin Sejarah dari Sekolah Kebangsaan Pujut Corner dalam bahasa melayu dong

Sekolah Rendah Kebangsaan Pujut Corner,  terletak di Jalan Pujut 1 dan lebih dikenali sebagai Pujut Sesco. Pemilihan nama sekolah bersesuaian dengan lokasinya di kawasan Pujut. Walau bagaimanapun, kewujudan sekolah ini, di sudut lima perkampungan berbagai kaum, amatlah bermakna sekali kepada anak-anak setempat.

Menurut pengasas sekolah ini, Tuan Haji Moksin Sidi, penubuhan sekolah ini adalah sangat penting kerana ramai di antara anak-anak penduduk kampung tidak dapat ke sekolah. Lagipun pada masa itu, tidak ada sekolah yang berdekatan dengan kampung. Tambahan lagi pengangkutan ke sekolah yang terdekat sangat susah. Anak-anak yang pergi ke sekolah terpaksa meredah hutan bakau untuk ke jalan Miri-Kuala Baram supaya dapat menaiki bas sama ada bersekolah di Miri atau di Lutong. Oleh itu, pihak kerajaan telahpun meluluskan permintaan penduduk kampung supaya sebuah sekolah di kawasan Pujut dibina.

Pada tahun 1965, bangunan satu tingkat telah didirikan hasil kerjasama penduduk kampung di kawasan berkenaan.

Sekolah baru ini hanya menempatkan seramai 70 orang murid dan

ditadbirkan oleh seorang Guru Besar iaitu Cik Ngui Siew Len serta

dibantu oleh Encik Wan Bujang Wan Sagap. Pada ketika itu pengurusan sekolah ini adalah di bawah bidang kuasa Majlis Perbandaran Miri ( MPM ).

Memandangkan bilangan murid semakin bertambah setiap tahun maka pihak kerajaan bersetuju untuk membina sebuah bangunan setingkat di hadapan blok asal. Pada tahun 1983, bilangan murid-murid menjangkau ke angka 800 orang. Bilik kelas mula penuh sesak. Pada tahun yang sama sekolah ini terpaksa mengadakan dua sesi persekolahan.

Tahun demi tahun, kawasan Pujut kian pesat membangun. Jalan raya mula diturap dan kampung-kampung tidak lagi kegelapan. Hutan bakau kian pupus ditelan zaman. Orang ramai semakin banyak mendirikan rumah-rumah di kawasan Pujut. Oleh itu, dua blok bangunan lama tidak dapat menampung kanak-kanak yang dahagakan ilmu. Maka pada tahun 1988, satu blok bangunan dua tingkat telah didirikan. Walau bagaimanapun, sekolah ini tetap mengadakan masa persekolahannya dua sesi.

Pada tahun 1988, Sekolah Rendah Kebangsaan Pujut Corner mendapat jiran baru dengan kewujudan sebuah sekolah menengah iaitu Sekolah Menengah Kebangsaan Baru. SMK Baru terpaksa meminjam beberapa blok sekolah. Sesi persekolahan dijalankan untuk dua sesi sehingga  tahun 1999 apabila SMK Baru berpindah ke Lopeng Tengah, berdekatan dengan Hospital Umum, Miri. Mulai tahun 2000 SK Pujut Corner mengadakan satu sesi sahaja.

Sekolah Kebangsaan Pujut Corner adalah sekolah SK yang terbesar bilangan muridnya di bahagian Miri pada tahun 1994, iaitu seramai 1,040 orang murid (Retan bulanan bulan Ogos 1994). Bilangan kakitangannya adalah seramai 47 orang.

Pada tahun 1992, sekolah ini menjadi Rintis Prasekolah KPM (Prasekolah Diligent) dan pada tahun 2000, kelas Prasekolah Smart ditambahkan.

Bilangan murid semakin berkurang apabila kerajaan tempatan memindahkan penduduk ke kawasan Tudan & Permyjaya. Walau bagaimanapun bilangan murid masih tinggi. Pada tahun 2018, bilangan murid adalah seramai 1,010 (Januari) orang dengan kakitangan seramai 60 orang guru dan 7 orang AKS.